હોસ્પિટલના મેઈન બિલ્ડિંગના જર્જરિત થઈ ગયેલા સ્લેબનો હિસ્સો તૂટી પડ્યો હતો, જેના કારણે તેની નીચે પાર્ક કરવામાં આવેલાં ટુ વ્હીલરને નુકસાન થયું હતું તેમજ વીએસ હોસ્પિટલ આજુબાજુનાં બિલ્ડિંગના સ્લેબ પણ ગમે ત્યારે પડી શકે તેવા છે અને તંત્ર તે પડે તેની રાહ જોઈ રહ્યું હોય તેવું લાગી રહ્યું છે. ટ્રોમા સેન્ટરથી કોલેજ જવાના રસ્તા પરના જર્જરિત બિલ્ડિંગ પાસે મોટી સંખ્યામાં પાર્કિંગ કરવામાં આવે છે તે જ બિલ્ડિંગના સ્લેબ પડવા લાગ્યા છે અને તે જ જગ્યાએ દર્દીઓ અને તેમનાં સગાં-સંબંધીઓ બેસીને જમતા હોય છે. આવા સમયે જો સ્લેબ પડ્યો કાં તો બિલ્ડિંગ પડ્યું તો મોટી દુર્ઘટના પણ સર્જાઈ શકે છે.